CELEX: 32012R0519
Language: ro
Date: 2012-06-19 00:00:00
Title: Regulamentul (UE) nr. 519/2012 al Comisiei din 19 iunie 2012 de modificare a Regulamentului (CE) nr. 850/2004 al Parlamentului European și al Consiliului privind poluanții organici persistenți în ceea ce privește anexa I  Text cu relevanță pentru SEE

20.6.2012   
            
            
               RO
            
            
               Jurnalul Oficial al Uniunii Europene
            
            
               L 159/1
            
         REGULAMENTUL (UE) NR. 519/2012 AL COMISIEI
   din 19 iunie 2012
   de modificare a Regulamentului (CE) nr. 850/2004 al Parlamentului European și al Consiliului privind poluanții organici persistenți în ceea ce privește anexa I
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE (1), în special articolul 14 alineatul (1) și articolul 14 alineatul (3),
   întrucât:
   
               (1)
            
            
               Regulamentul (CE) nr. 850/2004 implementează în legislația Uniunii angajamentele stabilite în Convenția de la Stockholm privind poluanții organici persistenți (denumită în continuare „Convenția”) și aprobate prin Decizia 2006/507/CE a Consiliului din 14 octombrie 2004 privind încheierea, în numele Comunității Europene, a Convenției de la Stockholm privind poluanții organici persistenți (2), precum și în Protocolul din 1998 la Convenția din 1979 asupra poluării atmosferice transfrontaliere pe distanțe lungi, referitor la poluanții organici persistenți (3) (denumit în continuare „Protocolul”) aprobat prin Decizia 2004/259/CE a Consiliului din 19 februarie 2004 privind încheierea, în numele Comunității Europene, a Protocolului la Convenția din 1979 asupra poluării atmosferice transfrontaliere pe distanțe lungi, referitor la poluanții organici persistenți (denumită în continuare „CLRTAP”).
            
         
               (2)
            
            
               Cu ocazia celei de-a 27-a reuniuni, care s-a desfășurat între 14 și 18 decembrie 2009, organul executiv al CLRTAP a hotărât includerea în Protocol a hexaclorbutadienei (4), a naftalinelor policlorurate (denumite în continuare „PCN”) și a parafinelor clorurate cu catenă scurtă (5) (denumite în continuare „PCCS”).
            
         
               (3)
            
            
               Având în vedere deciziile adoptate în cadrul CLRTAP, este necesar să se actualizeze anexa I partea B la Regulamentul (CE) nr. 850/2004, pentru a adăuga cele trei noi substanțe incluse în Protocol.
            
         
               (4)
            
            
               Introducerea pe piață și utilizarea PCCS-urilor au fost restricționate în Uniune în temeiul anexei XVII la Regulamentul (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) (6). Restricțiile existente în Uniune cu privire la PCCS-uri se referă numai la două modalități de utilizare și, prin urmare, domeniul lor de aplicare este mult mai restrâns decât domeniul de aplicare al restricției privind PCCS-urile stabilită prin decizia organului executiv al CLRTAP. Prin urmare, prin prezentul regulament trebuie să se extindă domeniul de aplicare al restricțiilor privind PCCS-urile în Uniune prin interzicerea producerii, a introducerii pe piață și a utilizării, cu excepția a două modalități de utilizare.
            
         
               (5)
            
            
               Pragul de 1 % stabilit prin prezentul regulament pentru PCCS-uri nu trebuie considerat ca fiind implementarea noțiunii de urmă neintenționată de contaminant menționată la articolul 4 alineatul (1) litera (b) din Regulamentul (CE) nr. 850/2004. Sunt necesare analize științifice suplimentare pentru a permite Comisiei să ajungă la o viziune clară cu privire la nivelul care corespunde noțiunii de urmă neintenționată de contaminant în ceea ce privește PCCS-urile.
            
         
               (6)
            
            
               Derogările pentru PCCS-uri trebuie să fie condiționate, după caz, de utilizarea celor mai bune tehnici disponibile. Comisia trebuie să continue analizarea respectivelor derogări și a disponibilității unor substanțe sau tehnologii alternative mai sigure.
            
         
               (7)
            
            
               Cu ocazia celei de-a cincea reuniuni, care a avut loc între 25 și 29 aprilie 2011, Conferința părților la convenție a stabilit, prin Decizia SC-5/3 (7), adăugarea endosulfanului pe lista poluanților organici persistenți care trebuie eliminați la nivel mondial, cu unele excepții.
            
         
               (8)
            
            
               Având în vedere Decizia SC-5/3, este necesar să se actualizeze anexa I partea A la Regulamentul (CE) nr. 850/2004, pentru a include endosulfanul. Cu toate acestea, endosulfanul a făcut obiectul Deciziei Comisiei 2005/864/CE din 2 decembrie 2005 privind neînscrierea endosulfanului în anexa I la Directiva 91/414/CEE a Consiliului și retragerea autorizațiilor pentru produsele fitosanitare care conțin această substanță activă (8). Endosulfanul trebuie, prin urmare, să fie inclus în anexa I partea A la Regulamentul (CE) nr. 850/2004, fără derogări, întrucât toate derogările permise în conformitate cu Decizia SC-5/3 se referă la utilizarea endosulfanului ca produs fitosanitar.
            
         
               (9)
            
            
               Este necesar să se clarifice faptul că interdicția de la articolul 3 din Regulamentul (CE) nr. 850/2004 nu se aplică articolelor care conțin endosulfan, hexaclorbutadienă, PCN-uri sau PCCS-uri produse înainte de data intrării în vigoare a prezentului regulament sau la acea dată pentru o perioadă de șase luni de la data intrării în vigoare a acestuia.
            
         
               (10)
            
            
               Este necesar, de asemenea, să se clarifice faptul că interdicția de la articolul 3 din Regulamentul (CE) nr. 850/2004 nu se aplică articolelor care conțin endosulfan, hexaclorbutadienă, PCN-uri sau PCCS-uri aflate deja în uz înainte de data intrării în vigoare a prezentului regulament sau la acea dată.
            
         
               (11)
            
            
               Este necesar să se adapteze la progresul tehnic trimiterea la standardele CEN aflate în curs de elaborare în ceea ce privește acidul perfluoroctan sulfonic și derivații săi (PFOS), pentru a permite folosirea altor metode analitice cu nivel similar de performanță.
            
         
               (12)
            
            
               Măsurile prevăzute în prezentul regulament sunt conforme cu avizul comitetului stabilit prin Directiva 67/548/CEE a Consiliului (9),
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 850/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 iunie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 158, 30.4.2004, p. 7.
   
      (2)  JO L 209, 31.7.2006, p. 1.
   
      (3)  JO L 81, 19.3.2004, p. 35.
   
      (4)  Decizia 2009/1.
   
      (5)  Decizia 2009/2.
   
      (6)  JO L 396, 30.12.2006, p. 1.
   
      (7)  SC-5/3 Listarea endosulfanului tehnic și a izomerilor aferenți acestuia.
   
      (8)  JO L 317, 3.12.2005, p. 25.
   
      (9)  JO 196, 16.8.1967, p. 1.
   
      ANEXĂ
      Anexa I la Regulamentul (CE) nr. 850/2004 se modifică după cum urmează:
      
                  1.
               
               
                  Partea A se modifică după cum urmează:
                  
                              (a)
                           
                           
                              la rubrica referitoare la acidul perfluoroctan sulfonic și derivații săi (PFOS), punctul 6 din coloana „Derogare specifică privind utilizarea intermediară sau alte specificații” se înlocuiește cu următorul text:
                              
                                          „6.
                                       
                                       
                                          Odată ce standardele sunt adoptate de Comitetul European pentru Standardizare (CEN), ele sunt utilizate ca metode analitice de testare pentru demonstrarea conformității substanțelor, preparatelor și articolelor cu dispozițiile punctelor 1 și 2. Orice altă metodă analitică pentru care utilizatorul poate dovedi un nivel de performanță echivalent poate fi utilizată ca alternativă la standardele CEN.”;
                                       
                                    
                        
                              (b)
                           
                           
                              se adaugă următoarea rubrică:
                              
                                          Substanță
                                       
                                       
                                          Nr. CAS
                                       
                                       
                                          Nr. CE
                                       
                                       
                                          Derogare specifică privind utilizarea intermediară sau alte specificații
                                       
                                    
                                          „Endosulfan
                                       
                                       
                                          115-29-7
                                          959-98-8
                                          33213-65-9
                                       
                                       
                                          204-079-4
                                       
                                       
                                          
                                                      1.
                                                   
                                                   
                                                      Introducerea pe piață și utilizarea articolelor produse înainte de 10 iulie 2012 sau la acea dată și care conțin endosulfan ca element constitutiv sunt permise până la 10 ianuarie 2013.
                                                   
                                                
                                                      2.
                                                   
                                                   
                                                      Sunt permise introducerea pe piață și utilizarea articolelor aflate deja în uz înainte de 10 iulie 2012 sau la acea dată și care conțin endosulfan ca element constitutiv.
                                                   
                                                
                                                      3.
                                                   
                                                   
                                                      Articolul 4 alineatul (2) al treilea și al patrulea paragraf se aplică articolelor menționate la punctele 1 și 2.”
                                                   
                                                
                                    
                        
            
                  2.
               
               
                  În partea B se adaugă următoarele rubrici:
                  
                              Substanță
                           
                           
                              Nr. CAS
                           
                           
                              Nr. CE
                           
                           
                              Derogare specifică privind utilizarea intermediară sau alte specificații
                           
                        
                              „Hexaclorbutadienă
                           
                           
                              87-68-3
                           
                           
                              201-765-5
                           
                           
                              
                                          1.
                                       
                                       
                                          Introducerea pe piață și utilizarea articolelor produse înainte de 10 iulie 2012 sau la acea dată și care conțin hexaclorbutadienă ca element constitutiv sunt permise până la [șase luni de la data 10 ianuarie 2013.
                                       
                                    
                                          2.
                                       
                                       
                                          Sunt permise introducerea pe piață și utilizarea articolelor aflate deja în uz înainte 10 iulie 2012 sau la acea dată și care conțin hexaclorbutadienă ca element constitutiv.
                                       
                                    
                                          3.
                                       
                                       
                                          Articolul 4 alineatul (2) al treilea și al patrulea paragraf se aplică articolelor menționate la punctele 1 și 2.
                                       
                                    
                        
                              Naftaline policlorurate (1)
                              
                           
                           
                               
                           
                           
                               
                           
                           
                              
                                          1.
                                       
                                       
                                          Introducerea pe piață și utilizarea articolelor produse înainte de 10 iulie 2012 sau la acea dată și care conțin naftaline policlorurate ca element constitutiv sunt permise până la 10 ianuarie 2013.
                                       
                                    
                                          2.
                                       
                                       
                                          Sunt permise introducerea pe piață și utilizarea articolelor aflate deja în uz înainte de 10 iulie 2012 sau la acea dată și care conțin naftaline policlorurate ca element constitutiv.
                                       
                                    
                                          3.
                                       
                                       
                                          Articolul 4 alineatul (2) al treilea și al patrulea paragraf se aplică articolelor menționate la punctele 1 și 2.
                                       
                                    
                        
                              Cloroalcani C10-C13 (parafine clorurate cu catenă scurtă – PCCS-uri)
                           
                           
                              85535-84-8
                           
                           
                              287-476-5
                           
                           
                              
                                          1.
                                       
                                       
                                          Prin derogare, sunt permise producerea, introducerea pe piață și utilizarea substanțelor sau preparatelor care conțin PCCS-uri în concentrații mai mici de 1 % în procente masice.
                                       
                                    
                                          2.
                                       
                                       
                                          Prin derogare, sunt permise producerea, introducerea pe piață și utilizarea următoarelor aplicații, cu condiția ca statele membre să raporteze Comisiei, cel târziu până în 2015 și, ulterior, la fiecare patru ani, cu privire la progresele realizate în eliminarea PCCS-urilor:
                                          
                                                      (a)
                                                   
                                                   
                                                      agenți de ignifugare în cauciuc utilizați la benzi transportoare în industria minieră;
                                                   
                                                
                                                      (b)
                                                   
                                                   
                                                      agenți de ignifugare pentru etanșări.
                                                   
                                                
                                    
                                          3.
                                       
                                       
                                          Introducerea pe piață și utilizarea articolelor produse înainte de 10 iulie 2012 sau la acea dată și care conțin PCCS-uri ca elemente constitutive sunt permise până la 10 ianuarie 2013.
                                       
                                    
                                          4.
                                       
                                       
                                          Sunt permise introducerea pe piață și utilizarea articolelor aflate deja în uz înainte de 10 iulie 2012 sau la acea dată și care conțin PCCS-uri ca elemente constitutive.
                                       
                                    
                                          5.
                                       
                                       
                                          Articolul 4 alineatul (2) al treilea și al patrulea paragraf se aplică articolelor menționate la punctele 1 și 2.
                                       
                                    De îndată ce vor fi disponibile noi informații detaliate privind modalitățile de utilizare și substanțe sau tehnologii alternative mai sigure, Comisia va reexamina derogările prevăzute la punctul 2 astfel încât să fie eliminate utilizările PCCS-urilor.
                           
                        
            
         (1)  Naftaline policlorurate înseamnă compuși chimici pe baza sistemului inelului naftalenic, în care unul sau mai mulți atomi de hidrogen sunt înlocuiți de atomi de clor.”